Toshkent vrachlar malakasini oshirish instituti. Toshkent vrachlar malakasini oshirish instituti — vrachlar malakasini oshirish, ixtisoslashtirish va ilmiy kadrlar tayyorlash muassasasi. 1932-yilda tashkil etilgan. Dastlab Oʻrta Osiyo vrachlar malakasini oshirish instituti deb qayta nomlangan. 1992-yildan Toshkent vrachlar malakasini oshirish instituti deb qayta nomlangan. Muassasa. Institutda 4 ta yoʻnalish (terapiya, xirurgiya, pediatriya, tibbiyot profilaktikasi va umumiy amaliyot shifokori), 4 kursni oʻz ichiga olgan 48 kafedra, 11 ilmiy tadqiqotlar instituta, ilmiy markazlar, 13 koʻp profilli kasalxona, 6 poliklinikada baza, markaziy ilmiy tadqiqot laboratoriya, aspirantura, kutubxona va boshqa bor (2004). Markazda 650 dan ortiq professor-o‘qituvchilar faoliyat ko‘rsatmoqda. Oliy oʻquv yurtidan keyingi taʼlim tizimida tibbiyot mutaxassislarini tayyorlash 60 ta tibbiyot mutaxassisligi boʻyicha amalga oshirilmoqda. Shunday qilib, TsRPKMR ilmiy platformasida 3 nafar akademik, 57 nafar professor, 124 nafar tibbiyot fanlari doktori, 68 nafardan ortiq dotsent, 155 nafar tibbiyot fanlari nomzodi faoliyat yuritmoqda. 60 tibbiyot mutaxassisligi boʻyicha malaka oshiriladi. 1992-yildan boshlab institutda har yili 8—10 ming mutaxassis oʻqiydi. Institut birlamchi ambulatoriyapoliklinika tizimida ishlayotgan terapevt va pediatrlarni umumiy amaliyot mutaxassisligi boʻyicha qayta tayyorlashning uzoq muddatli dasturini amalga oshiradi. Institut professor oʻqituvchilari yirik xalqaro anjumanlarda ishtirok etib, xorijiy davlatlarda oʻz malakalarini oshiradilar. Institut Jahon sogʻliqni saqlash tashkilotingʻgʻt oliy tibbiy mutaxassislar tayyorlaydigan bazasi hisoblanadi. Institutda Xalqaro seminar va simpoziumlar oʻtkaziladi. Institut monografiya, darslik, uslubiy qoʻllanmalar va ilmiy ishlar toʻplami nashr etadi. Institutga Toshkent shahar xalq deputatlari Kengashi deputati, tibbiyot fanlari doktori. professor, Akilov Xabibulla Ataullaevich rahbarlik qiladi. Tarixi. Toshkent vrachlar malakasini oshirish instituti 1932-yil 2-iyunda Oʻrta Osiyo Iqtisodiy Kengashi Prezidiumining 459-sonli buyrugʻi asosida Oʻrta Osiyo vrachlar malakasini oshirish instituti sifatida tashkil etilgan. Oʻzbekiston Respublikasi Vazirlar Mahkamasining 2017-yil 4-apreldagi 174-sonli Toshkent Vrachlar malakasini oshirish Institutining vazifalari, funksiyalari va tuzilishini belgilab berildi. Vazifasi. Institut O‘zbekiston Respublikasi sog‘liqni saqlash tizimi xodimlarining malakasini oshirish va qayta tayyorlash, ilmiy, uslubiy va tashkiliy asoslarni, o‘quv-uslubiy hujjatlarni hamda o‘quv jarayonini birlashtirish mexanizmlarini hisobga olish sohasida yetakchi o‘quv-uslubiy muassasa hisoblanadi. Muassasada Sog‘liqni saqlash xodimlarning malakasini oshirish va qayta tayyorlashni takomillashtirish, ularga uslubiy va tashkiliy rahbarlik qilish, nazorat faoliyatini muvofiqlashtirish, tibbiyot xodimlarini lavozimga tayinlash va qayta tayyorlash kabi ishlar amalga oshiriladi. Mashhur vakillari. Ushbu muassasada J. S. Poʻlatov, M. V. Sultonov, Z. A. Daminov, M. A. Mirzamuxamedov, K. S. Zoirov, H. H. Husanov, A. R. Rahimjonov, J. M. Sobirov, X. A. Oqilov, S. A. Agʻzamxoʻjaev, N. A. Shamatov, K. Y. Yoʻldoshev, G,T. Ibragimov, D. S. Karimov, A. A. Kalonxoʻjaev, X. N. Muratova, Sh. Sh. Shomansurov kabi olim, oliy toifali shifokor va oʻqituvchilar faoliyat yuritgan. Jamoa. ToshVMOI jamoasida O‘zbekiston Qahramoni, atoqli oftalmolog, tibbiyot fanlari doktori, professor X. M. Komilov, O‘zbekiston Respublikasi Fanlar akademiyasi akademigi, professor A. M. Ubaydullaev, O‘zbekiston Respublikasi Fanlar akademiyasi akademigi, Akademik V. Vohidov nomidagi Respublika ixtisoslashtirilgan jarrohlik ilmiy-amaliy tibbiyot markazi direktori F. G. Nazirov, Toshkent shahar xalq deputatlari Kengashi deputati, ToshVMOI rektori professor X. A. Oqilov, Toshkent shahar xalq deputatlari Kengashi deputati, nevropatolog, EA AMN akademigi, O‘zbekiston Respublikasi sog‘liqni saqlash vazirligi Bosh nevrologi, O‘zbekiston Respublikasida xizmat ko‘rsatgan sog‘liqni saqlash xodimi, „El-yurt xurmati“ ordeni sohibi, O‘zbekiston Respublikasi nevrologlar uyushmasi raisi B. G. G‘ofurov, akademik S. M. Bahromov, taniqli olimlar va professorlar D. A. Asadov, J. M. Sobirov, A. A. Fazilov va boshqalar faoliyat yuritishadi.